El contracte de lloguer és un pacte, normalment un document escrit, pel qual la persona propietària de l'habitatge en cedeix l'ús a una altra persona per un temps establert, a un preu fix i amb unes condicions que determinaran la relació entre les persones interessades.
En cas d'optar per un contracte oral, podeu demostrar-lo amb els rebuts del pagament de la renda.
És recomanable fer-ho per escrit ja que així resulta més fàcil provar els incompliments d'alguna de les dues parts del contracte.
En el moment de formalitzar el contracte de lloguer, han de constar les següents dades:
La cèdula d'habitabilitat és el document administratiu que acredita que un habitatge compleix les condicions mínimes d'habitabilitat segons la normativa vigent, i és apte perquè hi visquin persones.
El certificat d'eficiència energètica (obligatori des de l'1 de juny de 2013) és el procés mitjançant el qual es verifica que l'edifici té una determinada qualificació energètica d'acord amb la normativa vigent.
S'acredita amb l'etiqueta d'eficiència energètica de l'edifici.
D'acord amb la Llei de lloguers urbans, és obligatori dipositar una fiança a l'INCASÒL.
En el moment de signar un contracte de lloguer, el llogater ha de dipositar una fiança en metàl·lic equivalent a un mes de renda, que li serà retornada quan finalitzi el contracte, excepte si hi ha incompliment d'alguna clàusula del contracte.
Durant els primers cinc anys del contracte no s'actualitza la fiança.
Aquesta fiança és un import equivalent a:
- La renda d'un mes si l'habitatge es considera domicili habitual.
- La renda de dos mesos en el cas d'un habitatge per a un altre ús.
La fiança serveix per respondre, un cop finalitzat el contracte, de qualsevol dany o desperfecte causat a l'habitatge o al seu contingut.
Si aquest no és el cas, la fiança ha de ser tornada al llogater quan abandoni l'habitatge.
La renda és la quantitat que el llogater ha de pagar al propietari i que ha de ser pactada per totes dues parts en el contracte.
Durant la vigència del contracte, la renda només podrà ser actualitzada pel propietari o pel llogater en la data en què es compleixi cada any de vigència del contracte, en els termes pactats per les parts.
A falta de pacte exprés, no s'aplicarà actualització de rendes als contractes.
L'actualització es regirà pel que s'acordi entre el llogater i el propietari.
Si no hi ha acord, es farà de conformitat amb la variació experimentada per l'índex de Preus al Consum (IPC), prenent com a mes de referència per a l'actualització el que correspongui a l'últim índex que estigués publicat en la data d'actualització del contracte.
Actualment a Catalunya existeix l' Índex de referència de preus de lloguer, un indicador de consulta pública amb caràcter informatiu que permet conèixer una estimació del preu mitjà del metre quadrat de lloguer d'un habitatge ubicat en una zona i amb unes característiques definides per qui fa la consulta, a l'hora que orienta sobre el preu mínim i el preu màxim que aquest mateix habitatge pot arribar a tenir.
La legislació actual específica que la durada del lloguer és, com a mínim, de cinc anys si el llogater és persona física o set anys si és persona jurídica.
En el cas que arribi la data final del lloguer, al cap de cinc anys si és persona física o set anys si és persona jurídica com a mínim, i que cap de les dues parts no comuniqui la voluntat de finalitzar-lo amb almenys quatre mesos d'antelació en el cas del propietari, o dos mesos en cas del llogater, el contracte es prorrogarà obligatòriament per terminis anuals fins un màxim de tres anys més, llevat que el propietari comuniqui al llogater, amb un mes d'antelació a la finalització del contracte o de la pròrroga, la voluntat de no renovar-lo.
No és procedent la pròrroga obligatòria del contracte si, un cop transcorregut el primer any de durada, el propietari comunica al llogater que necessita l'habitatge com a habitatge habitual o per als seus familiars de primer grau.
La comunicació al llogater s'ha de fer amb dos mesos d'antelació.
de mesures urgents en matèria d'habitatge i lloguer.